પછી તો આખા ગામ અને સગાવહાલાઓમાં વાત ફેલાઈ ગઈ કે રામજી અને લક્ષ્મણના સંતાનો વચ્ચે જમીન વહેંચાઈ, રામજીએ પોતાના બે અને લક્ષ્મણના ચાર દીકરાઓને સરખે ભાગે જમીન વહેંચી. નાના ભાઈની દીકરીનું લગ્ન મજિયારામાં કરવાનું નક્કી કર્યું. બાપદાદાના વખતનું ત્રીસ તોલા સોનું હતું, બન્ને ભાઈઓને ભાગે દસ દસ તોલા સોનું આવ્યું અને દસ તોલા નાના ભાઈની દીકરીને કન્યાદાનમાં આપ્યું. જેણે સાંભળ્યું એ બધાંને આ સાંભળીને અચરજ થયું.